Martin Söderhjelm

Martin Söderhjelm (30. maaliskuuta 1913 Helsinki – 4. heinäkuuta 1991 Lidingö) oli suomenruotsalainen näyttelijä, ohjaaja, dramaturgi ja kirjailija.

Söderhjelm harjoitti taideopintoja 1930-luvun alussa  Genèvessä ja Berliinissä. Palattuaan Suomeen hän oli Helsingin ruotsalaisessa teatterissa näyttelijäoppilaana 1935–1937. Vuonna 1937 hän julkaisi esikoisteoksensa, novellikokoelman Vägen ut. Söderhjelm toimi Turun ruotsalaisen teatterin johtajana 1945–1947.

Vuonna 1945 tuli ensi-iltaan Martin Söderhjelmin ja Kalle Rounin ohjaama valistuselokuva tytöistä sairaanhoitokoulussa nimeltä Rakkautensa uhri, joka perustuu Erik Dahlbergin käsikirjoitukseen. Elokuva ei ole säilynyt.

Söderhjelm ohjasi Ruotsissa muun muassa lyhytelokuvat Poppe yksityisetsivänä (Dansa min docka, 1953), Flicka med melodi (1954), Tyhjä paikka on täytetty (Tom plats fylld, 1957), Nattkörning (1959), Pitikö näin käydä? (Var det nödvändigt? 1960) ja Flickan i fönstret (1960).

Teoksia 
 Vägen ut. Söderström, Helsingfors 1937
 Notis i tidningen. Söderström, Helsingfors 1938
 Om flugan Maja ; ritad av Tove Jansson. Små sagor och små kryp för små barn 1. Taidekorttikeskus, Helsingfors 1944 (ilmestyi suomeksi nimellä Satu Maija Kärpäsestä, Taidekorttikeskus, Helsinki 1945)
 Fem skärvor åt damen. Söderström 1963

Lähteet 
 
 Svenska Filminstitutet : Svensk Filmdatabas
 Ruotsinkielisen Wikipedian artikkeli Martin Söderhjelm

Suomenruotsalaiset kirjailijat
Ruotsalaiset elokuvaohjaajat
Ruotsalaiset näyttelijät
Dramaturgit
Vuonna 1913 syntyneet
Vuonna 1991 kuolleet